# Annette Schavan

### Fra Wikipedia, den frie encyklopedi

Dr. phil. Annette Schavan (født 10. juni 1955 i Jüchen, Nordrhein-Westfalen) er en tysk katolsk konservativ politiker (CDU). Siden november 2005 har hun vært Tysklands utdannelses- og forskningsminister i Angela Merkels kabinett.

Hun tok sin Abitur (artium) i 1974, og studerte pedagogikk, filosofi og katolsk teologi. Schavan tok doktorgraden i 1980, og har siden arbeidet i utdannelsesinstitusjoner knyttet til den katolske kirke. Fra 1980 til 1984 var hun vitenskapelig medarbeider ved den biskoppelige studieorganisasjonen Cusanuswerk, og deretter frem til 1987 avdelingsleder for außerschulische Bildung ved generalvikariatet i Aachen. De to følgende årene var hun generalsekretær for CDUs kvinneorganisasjon, og deretter fra 1989 til 1995 leder for Cusanuswerk.

I 1995 ble hun kulturminister i Erwin Teufels kabinett i delstaten Baden-Württemberg. I 2005 ble hun innvalgt i det tyske parlamentet, og ble etterfulgt av sin statssekretær som kulturminister.

Hun er medlem av styret i CDU i Baden-Württemberg, og ble i november 1998 dessuten valgt til en av nestlederne for CDU på føderalt nivå. Hun var president for kulturministerkonferansen i 2001, og siden januar 2002 var hun nestleder. Hun var fra 1994 til 2005 også visepresident for Zentralkomitee der deutschen Katholiken (ZdK).

Fra 2001 til 2005 var hun medlem av landdagen i Baden-Württemberg.

Den aktive katolikken Schavan står for et konservativt samfunnssyn. Kritikere hevder at hun ensidig fremmer det kristne vestens verdier, og innskrenker religionsfriheten for andre religioner. Striden om retten til hodeplagg for muslimer i statstjenesten er et eksempel. Schavan nektet en muslim å arbeide i skoletjenesten fordi hun insisterte på å bruke hodeplagg. Saken ble til slutt avgjort av den tyske forfatningsdomstolen i Schavans favør, men domstolens avgjørelse kunne tolkes slik at også katolske nonner kunne nektes å bruke hodeplagg, noe Schavan reagerte sterkt på.

## [rediger] Publikasjoner

- Welche Schule wollen wir?, ISBN 3-451-05308-X
- Der Geist weht, wo er will, ISBN 3-7966-1086-2

## [rediger] Eksterne lenker

- Litteratur av og om Annette Schavan i det tyske nasjonalbibliotekets katalog
- Annette Schavans hjemmeside
- Frauenunion der CDU

Angela Merkels kabinett (fra 22. november 2005)

Franz Müntefering (SPD) | Frank-Walter Steinmeier (SPD) | Wolfgang Schäuble (CDU) | Brigitte Zypries (SPD) | Peer Steinbrück (SPD) | Michael Glos (CSU) | Horst Seehofer (CSU) | Franz Josef Jung (CDU) | Ursula von der Leyen (CDU) | Ulla Schmidt (SPD) | Wolfgang Tiefensee (SPD) | Sigmar Gabriel (SPD) | Annette Schavan (CDU) | Heidemarie Wieczorek-Zeul (SPD) | Thomas de Maizière (CDU)

Hentet fra «http://no.wikipedia.org../../../a/n/n/Annette_Schavan_1358.html»

Kategorier: Tyske politikere | Tyske føderale ministre | Fødsler i 1955

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Français
- Português